ΠΕΡΙΕΧΟΜΕΝΑ
ΑΠΟΦΑΣΕΙΣ
Έναρξη λειτουργίας του Αυτοτελούς Κλιμακίου
Ασύλου Ευάλωτων Ομάδων Αττικής και του Αυτοτελούς Κλιμάκιου Ασύλου Ευάλωτων Ομάδων
Θεσσαλονίκης.
Καθιέρωση υπερωριακής εργασίας, με αμοιβή,
κατά τις απογευματινές ώρες για το προσωπικό
που υπηρετεί στη Διεύθυνση Περιβάλλοντος καιΧωρικού Σχεδιασμού της Περιφέρειας Ηπείρου
(Π.Ε. Ιωαννίνων) για το A’ Εξάμηνο του έτους 2024.
ΑΠΟΦΑΣΕΙΣ
Αριθμ. 23576
(1)
Έναρξη λειτουργίας του Αυτοτελούς Κλιμακίου
Ασύλου Ευάλωτων Ομάδων Αττικής και του Αυτοτελούς Κλιμάκιου Ασύλου Ευάλωτων Ομάδων
Θεσσαλονίκης.
Ο ΔΙΟΙΚΗΤΗΣ
ΤΗΣ ΥΠΗΡΕΣΙΑΣ ΑΣΥΛΟΥ ΤΟΥ
ΥΠΟΥΡΓΕΙΟΥ ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ
Έχοντας υπόψη:
1. Τις διατάξεις:
α. Του Κώδικα Νομοθεσίας για την υποδοχή, τη διεθνή
προστασία πολιτών τρίτων χωρών και ανιθαγενών και
την προσωρινή προστασία σε περίπτωση μαζικής εισροής εκτοπισθέντων αλλοδαπών (ν. 4939/2022, Α’ 111)
και ιδίως του άρθρου 1 αυτού,
β. του άρθρου 90 του Kώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
γ. του ν. 4375/2016 «Οργάνωση και λειτουργία Υπηρεσίας Ασύλου, Αρχής Προσφυγών, Υπηρεσίας Υποδο-
χής και Ταυτοποίησης σύσταση Γενικής Γραμματείας
Υποδοχής, προσαρμογή της Ελληνικής Νομοθεσίας
προς τις διατάξεις της Οδηγίας 2013/32/ΕΕ του Ευρωπαϊκού Κοινοβουλίου και του Συμβουλίου «σχετικά με
τις κοινές διαδικασίες για τη χορήγηση και ανάκληση
του καθεστώτος διεθνούς προστασίας (αναδιατύπωση)»
(L 180/29.6.2013), διατάξεις για την εργασία δικαιούχων διεθνούς προστασίας και άλλες διατάξεις» (Α’ 51)
και ιδίως της παρ. 3 του άρθρου 1, σε συνδυασμό με
την υπ’ αρ. 423241/29-11-2021 απόφαση του Διοικητή
της Υπηρεσίας Ασύλου «Ίδρυση Αυτοτελών Κλιμακίων
Ασύλου (Α.Κ.Α.) Ευάλωτων Ομάδων Αττικής και Θεσσαλονίκης» (Β’ 5724).
δ. του π.δ. 4/2020 «Σύσταση Υπουργείου Μετανάστευσης και Ασύλου, καθορισμό των αρμοδιοτήτων του και
ανακατανομή αρμοδιοτήτων μεταξύ Υπουργείων» (Α’ 4),
ε. του π.δ. 106/2020 «Οργανισμός Υπουργείου Μετανάστευσης και Ασύλου» (Α’ 255) και ιδίως των άρθρων 26,
28 και 29 αυτού, και
στ. του π.δ. 77/2022 «Ίδρυση Κλειστών Ελεγχόμενων
Δομών (Κ.Ε.Δ.) και κατάργηση Κέντρων Υποδοχής και
Ταυτοποίησης (Κ.Υ.Τ.) Τροποποίηση του π.δ. 106/2020
«Οργανισμός Υπουργείου Μετανάστευσης και Ασύλου»
(Α’ 255)» (Α’ 212) και ιδίως των άρθρων 9 και 10 αυτού.
2. Την υπ’ αρ. 6360/15.4.2021 (Υ.Ο.Δ.Δ. 317) απόφαση
του Υπουργού Μετανάστευσης και Ασύλου περί τοποθέτησης Διοικητή της Υπηρεσίας Ασύλου, σε συνδυασμό
με τα άρθρα 36 και 71 του ν. 4825/2021 (Α’ 157).
3. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, όπως προκύπτει από την υπ’ αρ. 21125/18.1.2024
εισηγητική έκθεση δαπάνης της Γενικής Διεύθυνσης Διοικητικών και Οικονομικών Υπηρεσιών του Υπουργείου
Μετανάστευσης και Ασύλου, αποφασίζει:
Άρθρο Μόνο
1. Την έναρξη λειτουργίας του Αυτοτελούς Κλιμακίου
Ασύλου Ευάλωτων Ομάδων Αττικής, με έδρα την Αθήνα,
την 1η Μαρτίου 2024.
2. Την έναρξη λειτουργίας του Αυτοτελούς Κλιμακίου
Ασύλου Ευάλωτων Ομάδων Θεσσαλονίκης, με έδρα τη
Θεσσαλονίκη, την 1η Μαρτίου 2024.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Άγιος Ιωάννης Ρέντης, 22 Ιανουαρίου 2024
Ο Διοικητής
ΜΑΡΙΟΣ ΚΑΛΕΑΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 600
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 600/26.01.2024
Αριθμ. 7953/142
(2)
Καθιέρωση υπερωριακής εργασίας, με αμοιβή,
κατά τις απογευματινές ώρες για το προσωπικό που υπηρετεί στη Διεύθυνση Περιβάλλοντος
και Χωρικού Σχεδιασμού της Περιφέρειας Ηπείρου (Π.Ε. Ιωαννίνων) για το A’ Εξάμηνο του έτους
2024.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
α) Τις διατάξεις των άρθρων 159 και 186 του ν. 3852/
2010 «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης» (Α’ 87).
β) Τις διατάξεις του π.δ. 140/2010 «Οργανισμός Περιφέρειας Ηπείρου» (Α’ 233), όπως τροποποιήθηκαν με
την υπ’ αρ. 202855/27.12.2016 (Β’ 4400) απόφαση του
ασκούντος καθήκοντα Γενικού Γραμματέα Αποκεντρωμένης Διοίκησης Ηπείρου - Δυτικής Μακεδονίας και την
υπ’ αρ. 163473/24.10.2017 (Β’ 3878) απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας.
γ) Τις διατάξεις του άρθρου 20 του ν. 4354/2015 «Διαχείριση μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής και
συμφωνίας δημοσιονομικών στόχων και διαρθρωτικών
ρυθμίσεων» (Α’ 176).
δ) Την υπό στοιχεία 2/31029/ΔΕΠ/6.5.2016 εγκύκλιο
του Γ.Λ.Κ. «Παροχή οδηγιών για την εφαρμογή των διατάξεων του κεφαλαίου Β’ του ν. 4354/2015» (ΑΔΑ: ΩΛ-
9ΣΗ-0ΝΜ).
ε) Την υπό στοιχεία ΔΙΑΔΠ/Γ2γ/οίκ. 1692/27.6.2006
(Β’ 769) απόφαση του Υπουργού Εσωτερικών, Δημόσιας
Διοίκησης και Αποκέντρωσης, όπως τροποποιήθηκε με
την υπό στοιχεία ΔΙΑΔΠ/ΦΒ1/14757/25.7.2011 (Β’ 1659)
όμοια.
στ) Τις διατάξεις του Μέρους Γ’ του ν. 5045/2023 «Ενίσχυση του εισοδήματος των μισθωτών, των νέων, της
οικογένειας και της εργασίας - Συνταξιοδοτικές ρυθμίσεις και άλλες επείγουσες διατάξεις» (Α’ 136).
ζ) Την υπό στοιχεία 2/97758/ΔΕΠ/19.10.2023 εγκύκλιο
του Γ.Λ.Κ. «Παροχή οδηγιών για την εφαρμογή των διατάξεων του Μέρους Γ’ του ν. 5045/2023 «Ενίσχυση του
εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις» (ΑΔΑ: Ψ167Η-Θ16).
η) Το γεγονός ότι για την υπερωριακή απασχόληση
έχουν προβλεφθεί σχετικές πιστώσεις στον Προϋπολογισμό οικονομικού έτους 2024 της Περιφέρειας Ηπείρου.
θ) Την υπ’ αρ. 3608/427/17.1.2024 βεβαίωση ύπαρξης
πίστωσης του Τμήματος Προϋπολογισμού και Δημοσιονομικών Αναφορών της Διεύθυνσης Οικονομικού της
Περιφέρειας Ηπείρου, αποφασίζουμε:
Εγκρίνουμε για το A’ Εξάμηνο του έτους 2024 την καθιέρωση υπερωριακής απασχόλησης, με αμοιβή κατά τις
απογευματινές ώρες, για το προσωπικό που απασχολείται στη Διεύθυνση Περιβάλλοντος και Χωρικού Σχεδια-
σμού - Π.Ε. Ιωαννίνων για την αντιμετώπιση εκτάκτων
και επειγουσών αναγκών, όπως:
Α) Προϊστάμενος Διεύθυνσης Περιβάλλοντος και Χωρικού Σχεδιασμού:
α) Προετοιμασία διενέργειας ελέγχων με τη συμμετοχή
υπαλλήλων της Υπηρεσίας, στο πλαίσιο της λειτουργίας του Κλιμακίου Ελέγχου Ποιότητας Περιβάλλοντος
(Κ.Ε.Π.ΠΕ.) για τον έλεγχο της τήρησης των διατάξεων
για την προστασία του Περιβάλλοντος.
β) Έλεγχος και εξέταση αναφορών και καταγγελιών
πολιτών και φορέων, αναφορών και εισαγγελικών παραγγελιών για θέματα ρύπανσης ή υποβάθμισης του
περιβάλλοντος και των υδάτων.
γ) Προετοιμασία διενέργειας αυτοψιών για τον
έλεγχο της τήρησης των διατάξεων του ν. 3199/2003
(έλεγχος τήρησης περιβαλλοντικών όρων έργων και
δραστηριοτήτων που η λειτουργία τους επηρεάζει
τους υδάτινους αποδέκτες, έλεγχος νομιμότητας έργων υδροληψίας).
δ) Εφαρμογή της διαδικασίας επιβολής διοικητικών
κυρώσεων, σύμφωνα με τις διατάξεις του ν. 1650/1986
και του ν. 3199/2003.
ε) Προετοιμασία διατύπωσης απόψεων επί προσφυγών κατά των αποφάσεων επιβολής διοικητικών κυρώ-
σεων (προστίμων) - κατάθεση απόψεων στα διοικητικά
δικαστήρια.
Β) Τμήμα Περιβάλλοντος και Υδροοικονομίας Π.Ε.
Ιωαννίνων:
α) Προετοιμασία διενέργειας ελέγχων, με τη συμμετοχή υπαλλήλων του Τμήματος, στα πλαίσια της λειτουρ-
γίας του Κλιμακίου Ελέγχου Ποιότητας Περιβάλλοντος
(Κ.Ε.Π.ΠΕ.) για τον έλεγχο της τήρησης των διατάξεων
για την προστασία του Περιβάλλοντος.
β) Προετοιμασία διενέργειας περιβαλλοντικών ελέγχων βάσει του Προγράμματος Τακτικών Περιβαλλοντι-
κών Επιθεωρήσεων του Υ.Π.ΕΝ. για τον έλεγχο της τήρησης των διατάξεων του ν. 1650/1986 για την προστασία
του Περιβάλλοντος.
γ) Προετοιμασία διενέργειας αυτοψιών για τον έλεγχο
της τήρησης των διατάξεων του ν. 3199/2003 (έλεγχος
τήρησης περιβαλλοντικών όρων έργων και δραστηριοτήτων που η λειτουργία τους επηρεάζει τους υδάτινους
αποδέκτες, έλεγχος νομιμότητας έργων υδροληψίας).
δ) Έλεγχος και εξέταση αναφορών και καταγγελιών
πολιτών και φορέων, αναφορών και εισαγγελικών παραγγελιών για θέματα ρύπανσης ή υποβάθμισης του
περιβάλλοντος και των υδάτων.
ε) Εφαρμογή της διαδικασίας επιβολής διοικητικών
κυρώσεων, σύμφωνα με τις διατάξεις του ν. 1650/1986
και του ν. 3199/2003.
στ) Προετοιμασία διατύπωσης απόψεων επί προσφυγών κατά των αποφάσεων επιβολής διοικητικών κυρώ-
σεων (προστίμων) - κατάθεση απόψεων στα διοικητικά
δικαστήρια.
ζ) Παρακολούθηση και αξιολόγηση μετρήσεων σταθμού ατμοσφαιρικής ρύπανσης και μετεωρολογικών
σταθμών, παρακολούθηση εργασιών συντήρησης.
η) Έλεγχος και αξιολόγηση μετρήσεων των επεξεργασμένων λυμάτων βιολογικών καθαρισμών που έχουν
ευαίσθητους αποδέκτες (εγκαταστάσεις βιολογικού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 600/26.01.2024
καθαρισμού αστικών λυμάτων πόλης Ιωαννίνων, ΑΠΣΙ
Πίνδος, Νιτσιάκος ΑΒΕΕ, ΑΒΓΗ Δωδώνη κ.α.).
Γ) Τμήμα Υδροοικονομίας:
α) Προετοιμασία διενέργειας ελέγχων, με την συμμετοχή υπαλλήλων του Τμήματος, στα πλαίσια της λειτουρ-
γίας του Κλιμακίου Ελέγχου Ποιότητας Περιβάλλοντος
(Κ.Ε.Π.ΠΕ.) για τον έλεγχο της τήρησης των διατάξεων
για την προστασία του Περιβάλλοντος.
β) Προετοιμασία διενέργειας αυτοψιών για τον έλεγχο
της τήρησης των διατάξεων του ν. 3199/2003 (έλεγχος
τήρησης περιβαλλοντικών όρων έργων και δραστηριοτήτων που η λειτουργία τους επηρεάζει τους υδάτινους
αποδέκτες, έλεγχος νομιμότητας έργων υδροληψίας).
γ) Έλεγχος και εξέταση αναφορών και καταγγελιών
πολιτών και φορέων, αναφορών και εισαγγελικών παραγγελιών για θέματα ρύπανσης ή υποβάθμισης των
υδάτων.
δ) Εφαρμογή της διαδικασίας επιβολής διοικητικών
κυρώσεων, σύμφωνα με τις διατάξεις του ν. 1650/1986
και του ν. 3199/2003.
ε) Έλεγχος και αξιολόγηση μετρήσεων των επεξεργασμένων λυμάτων βιολογικών καθαρισμών που έχουν
ευαίσθητους αποδέκτες (εγκαταστάσεις βιολογικού
καθαρισμού αστικών λυμάτων πόλης Ιωαννίνων, ΑΠΣΙ
Πίνδος, Νιτσιάκος ΑΒΕΕ, ΑΒΓΗ Δωδώνη κ.α.).
Δ) Τμήμα Περιβάλλοντος:
α) Εισηγήσεις στην Επιτροπή Περιβάλλοντος, Χωρικού
Σχεδιασμού και Ανάπτυξης για τις Μελέτες Περιβαλλοντικών Επιπτώσεων (Μ.Π.Ε.) έργων και δραστηριοτήτων
στις Π.Ε. Ιωαννίνων και Π.Ε. Άρτας.
α1) Η διαδικασία διαμόρφωσης, σύνταξης και ολοκλήρωσης των εισηγήσεων περιλαμβάνει τα εξής στάδια:
α1.1) Συγκέντρωση των απαραίτητων πληροφοριών
και των δεδομένων σχετικά με το εξεταζόμενο έργο ή
δραστηριότητα (έρευνα, συλλογή στοιχείων, διενέργεια
συνεντεύξεων, ακρόαση μελετητών κ.λπ.).
α1.2) Ανάλυση και αξιολόγηση των πληροφοριών που
συγκεντρώνονται με εξέταση των διαφόρων πλευρών
του θέματος, εκτίμηση πλεονεκτημάτων και μειονεκτημάτων καθώς και αξιολόγηση των επιλογών που είναι
διαθέσιμες.
α1.3) Σύνταξη εισηγήσεων που περιέχουν προτάσεις
για δράσεις, συστάσεις για αλλαγές, γνωμοδοτήσεις για
τις επιλογές που πρέπει να γίνουν και συνοπτικά συμπεράσματα που πρέπει να παρουσιαστούν στην αρμόδια
Επιτροπή.
β) Αποκλειστική γραμματειακή υποστήριξη της Επιτροπής της παρ. 3 του άρθρου 116 του ν. 4495/2017,
όπως τροποποιήθηκε και ισχύει (με έλεγχο πληρότητας
των υποβαλλομένων φακέλων και σχετική προετοιμασία
των συνεδριάσεων).
β1) Ο έλεγχος πληρότητας αφορά τα υποβαλλόμενα
έγγραφα και δικαιολογητικά που απαιτούνται για την
επεξεργασία, αξιολόγηση ή και λήψη απόφασης σε θέματα που άπτονται και της νομοθεσίας των αυθαιρέτων
κατασκευών.
β2) Η προετοιμασία των συνεδριάσεων αφορά στη
διαδικασία ουσιαστικής προεργασίας για την εισαγωγή
προς εξέταση υποθέσεων στην εν λόγω Επιτροπή.
γ) Έλεγχος τήρησης της κείμενης περιβαλλοντικής
νομοθεσίας για έργα και δραστηριότητες εντός Περιφέρειας Ηπείρου.
γ1) Για την υλοποίηση έργων και δραστηριοτήτων
εντός της Περιφέρειας Ηπείρου, συνήθως απαιτείται η
συμμόρφωση προς την Ευρωπαϊκή και Εθνική νομοθεσία και τους τοπικούς κανονισμούς που αφορούν ζητή-
ματα, όπως η περιβαλλοντική προστασία, οι χρήσεις γης,
τα μέτρα και οι κανόνες ασφαλείας και άλλα.
Ε) Τμήμα Χωρικού Σχεδιασμού:
α) Παρακολούθηση των προς έγκριση, Πράξεων Τακτοποίησης - Αναλογισμού και Προσκύρωσης και στις
τέσσερις (4) Περιφερειακές Ενότητες της Περιφέρειας
Ηπείρου.
β) Έλεγχος Πράξεων Εφαρμογής εγκεκριμένων Ρυμοτομικών Σχεδίων, Μεμονωμένων Πράξεων Εφαρμογής
και Νέων Πράξεων Εφαρμογής, Διορθωτικών Πράξεων
Εφαρμογής και στις τέσσερις (4) Περιφερειακές Ενότητες
της Περιφέρειας Ηπείρου.
γ) Έλεγχος τροποποιήσεων Ρυμοτομικών Σχεδίων, πολεοδομικών μελετών και άρσεων ρυμοτομικών απαλλο-
τριώσεων, και στις τέσσερις (4) Περιφερειακές Ενότητες
της Περιφέρειας Ηπείρου.
δ) Έλεγχος επεκτάσεων οριοθετήσεων οικισμών.
ε) Προετοιμασία συμμετοχής των υπαλλήλων στα
Συμβούλια Πολεοδομικών Θεμάτων και Αμφισβητήσεων (ΣΥΠΟΘΑ), όλων των Περιφερειακών Ενοτήτων της
Περιφέρειας Ηπείρου.
στ) Έλεγχος σε γήπεδα/οικόπεδα για καθορισμό
χρήσεων γης, χαρακτηρισμό χώρων για ειδικά κτίρια
και έλεγχος Τοπικών Ρυμοτομικών Σχεδίων σε όλες τις
Περιφερειακές Ενότητες.
ζ) Προετοιμασία συμμετοχής υπαλλήλων στην Α/θμια
Επιτροπή Ελέγχου Σταυλισμού Ζώων Π.Ε. Ιωαννίνων και
Π.Ε. Άρτας.
η) Προετοιμασία συμμετοχής υπαλλήλων στην επιτροπή του π.δ. 5/1986 καθορισμού τιμής μονάδας αξίας ακι-
νήτων εντός των περιοχών που έχουν εγκριθεί πράξεις
εφαρμογής, και στις τέσσερις (4) Περιφερειακές Ενότητες
της Περιφέρειας Ηπείρου.
Η Διεύθυνση Περιβάλλοντος και Χωρικού Σχεδιασμού
διαθέτει ελάχιστους υπαλλήλους για τη διεκπεραίωση
τόσο των παραπάνω εργασιών, όσο και πλήθους άλλων
καθημερινών αιτημάτων.
Οι παραπάνω εργασίες πρέπει να πραγματοποιηθούν
εντός των προθεσμιών που ορίζονται κατά περίπτωση
από τις σχετικές διατάξεις και με δεδομένο ότι οι υπάλληλοι της Υπηρεσίας συμμετέχουν ως μέλη σε διάφορες
Επιτροπές και τους έχουν ανατεθεί και καθήκοντα άλλων
υπηρεσιών.
Στη συνέχεια θα εκδοθεί απόφαση συγκρότησης συνεργείου υπερωριακής απασχόλησης, στην οποία θα
αναφέρονται ονομαστικά οι συμμετέχοντες υπάλληλοι,
το αντικείμενο απασχόλησης, το χρονικό διάστημα, καθώς και οι κατά μήνα ώρες απασχόλησης για τον καθέ-
να. Για την υπερωριακή εργασία θα τηρείται ξεχωριστό
δελτίο παρουσίας των υπαλλήλων, στο οποίο θα αναγράφεται η ώρα προσέλευσης και η ώρα αποχώρησης.
Ο Γενικός Διευθυντής Αναπτυξιακού Προγραμματισμού,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 600/26.01.2024
Περιβάλλοντος και Υποδομών θα βεβαιώνει την υπερωριακή απασχόληση των υπαλλήλων και το υπερωριακά
παρασχεθέν έργο.
Οι υπάλληλοι που προβλέπεται να απασχοληθούν είναι
δεκατέσσερις (14) και οι ώρες απογευματινής απασχόλησης των υπαλλήλων θα είναι στο σύνολό τους χίλιες
εξακόσιες ογδόντα (1.680) για όλο το A’ Εξάμηνο του
έτους 2024 και σε κάθε περίπτωση δε θα ξεπερνούν τις
εκατόν είκοσι (120) ώρες το εξάμηνο ανά υπάλληλο.
Η δε δαπάνη που προκαλείται ανέρχεται στο ποσό των
11.000,00 € και θα βαρύνει τον ΕΦ 072 ΚΑΕ 0511.01 του
Προϋπολογισμού της Περιφέρειας Ηπείρου.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 22 Ιανουαρίου 2024
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ

[Source: 20240200600.pdf | Tokens: 13543]